IND vs WI 2nd T20: विराट कोहली के इस रिकॉर्ड को पीछे छोड़ देंगे रोहित शर्मा..  
टी20 में कोहली ने बनाए हैं भारत के लिए सर्वाधिक रन
विराट कोहली के नाम हैं 62 टी20 मैचों में 2102 रन 
11 रन बनाते ही रोहित शर्मा उन्‍हें पीछे छोड़ देंगे
गौरतलब है कि टी20 सीरीज का पहला मैच भारतीय टीम ने 5 विकेट से जीता था. इस मैच में रोहित बल्‍लेबाजी में अच्‍छा प्रदर्शन नहीं कर पाए थे. ऐसे में फैंस को दूसरे मैच में टीम इंडिया के मौजूदा कप्‍तान से धमाकेदार पारी की उम्‍मीद होगी. कोलकाता में खेले गए सीरीज के शुरुआती टी20 मैच में वेस्‍टइंडीज की टीम 20 ओवर में 8 विकेट खोकर 109 रन ही बना पाई थी. भारत के लिए कुलदीप यादव ने तीन विकेट लिए थे. जवाब में भारतीय टीम ने जीत के लिए जरूरी 110 रन का लक्ष्‍य 17.5ओवर में पांच विकेट खोकर हासिल कर लिया था. दिनेश कार्तिक 31 और हरफनमौला क्रुणाल पंड्या 21 रन बनाकर नाबाद रहे थे.